62023TO0466(01)_INF
Ordonanța Tribunalului (Camera a doua) din 6 august 2024 –Confédération nationale du Crédit mutuel ș.a./SRB
(Cauza T‑466/23)
„Uniunea economică și monetară – Uniunea bancară – Mecanismul unic de rezoluție a instituțiilor de credit și a anumitor firme de investiții (MUR) – Fondul unic de rezoluție (FUR) – Decizia SRB privind calcularea contribuțiilor ex ante pentru perioada de contribuție 2023 – Articolul 70 alineatul (2) din Regulamentul (UE) nr. 806/2014 – Acțiune vădit fondată – Limitarea în timp a efectelor ordonanței”
1.
Politica economică și monetară – Politica economică – Mecanismul unic de rezoluție a instituțiilor de credit și a anumitor firme de investiții (MUR) – Contribuții ex ante la Fondul unic de rezoluție (FUR) – Plafonul anual al cuantumului cumulat al contribuțiilor individuale la FUR stabilit la 12,5 % din nivelul‑țintă final – Întindere – Nedepășirea acestui plafon de către Comitetul unic de rezoluție (SRB) – Criterii de apreciere – Abordare dinamică a nivelului‑țintă final
[Regulamentul nr. 806/2014 al Parlamentului European și al Consiliului, art. 69 alin. (1) și art. 70 alin. (2) primul și al patrulea paragraf]
(a se vedea punctele 29 și 31)
2.
Politica economică și monetară – Politica economică – Mecanismul unic de rezoluție a instituțiilor de credit și a anumitor firme de investiții (MUR) – Contribuții ex ante la Fondul unic de rezoluție (FUR) – Plafonul anual al cuantumului cumulat al contribuțiilor individuale la FUR stabilit la 12,5 % din nivelul‑țintă final – Domeniu de aplicare – Aplicare pe parcursul perioadei inițiale
[Regulamentul nr. 806/2014 al Parlamentului European și al Consiliului, art. 70 alin. (2) primul și al patrulea paragraf]
(a se vedea punctul 30)
Dispozitivul
1)
Anulează Decizia SRB/ES/2023/23 a Comitetului unic de rezoluție (SRB) din 2 mai 2023 privind calculul contribuțiilor ex ante pentru anul 2023 la Fondul unic de rezoluție, în măsura în care privește Confédération nationale du Crédit mutuel și ceilalți reclamanți ale căror nume figurează în anexă.
2)
Menține efectele Deciziei SRB/ES/2023/23 în ceea ce privește Confédération nationale du Crédit mutuel și ceilalți reclamanți ale căror nume figurează în anexă până când SRB va lua măsurile necesare pe care le presupune executarea prezentei ordonanțe, într‑un termen rezonabil care nu poate depăși șase luni de la data în care prezenta ordonanță rămâne definitivă.
3)
SRB va suporta, pe lângă propriile cheltuieli de judecată, pe cele efectuate de Confédération nationale du Crédit mutuel și de ceilalți reclamanți ale căror nume figurează în anexă.
4)
Parlamentul European și Consiliul Uniunii Europene vor suporta propriile cheltuieli de judecată.